****

**НАЦИОНАЛНА ИНИЦИАТИВА
ЗА ОТБЕЛЯЗВАНЕ 151 ГОДИНИ ОТ ГИБЕЛТА
НА АПОСТОЛА НА СВОБОДАТА**

Четвъртото издание на *Националната инициатива за отбелязване на 151 години от гибелта на Апостола на свободата* ще се проведе на **19 февруари 2024 г., в 12:00 часа**.

Национална инициатива стартира през 2021 г. по идея на СУ „Св. Паисий Хилендарски“ – Пловдив с 3500 ученици от I до XII клас от 12 образователни институции в гр. Пловдив. През следващите години броят на участващите училища нарасна. Така през 2023 г. в инициативата се включиха стотици ученици от 453 образователни институции, от тях 442 от страната – 21 начални училища, 228 основни училища, 15 обединени училища, 94 средни, 80 гимназии, 2 ДГ и 2 ЦСОП. От българските училища в чужбина участваха 11.

Инициативата предвижда **едновременно рецитиране на Ботевото стихотворение „Обесването на Васил Левски“** от учениците от училищата в страната и от българските училища в чужбина, след което видео и снимков материал може да бъдат публикувани на електронната платформа на националната инициатива. Достъп до платформата ще имат всички заинтересовани страни, включително и за отзиви, които до момента са позитивни и окуражаващи. По преценка на ръководствата на училищата събитието може за бъде отразено в сайтовете на образователните институции, в регионални и национални медии.

Едновременното изпълнение на стихотворението – символ на мощта на Ботевото слово, създава особена атмосфера в класните стаи и дава възможност повече ученици да научат произведението и да отдадат почит към паметта на Апостола по един нетрадиционен начин с усещане за заедност с другите деца на България.

Възможно е за учениците от начален етап по преценка на учителите да бъдат избрани отделни куплети от произведението.

За включване в инициативата е необходимо училищата да подадат предварителна информация на <https://forms.gle/42fdW4e8thsW8pH98>

 В деня на събитието училищата може да публикуват снимки и/или кратки видеозаписи на <https://151.vasillevski.online>

Напомняме, че преди публикуването е необходимо писмено съгласие на родителите.

Екипът на СУ „Св. Паисий Хилендарски“ – Пловдив